2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 25.augusta noteikumos Nr.970**

**"Sabiedrības līdzdalības kārtība attīstības plānošanas procesā"**

Izdoti saskaņā ar

Attīstības plānošanas sistēmas likuma

[11.panta piekto daļu](http://pro.nais.lv/naiser/text.cfm?Ref=0101032009082500970&Req=0101032009082500970&Key=0103012008050832769&Hash=1#1)

1. Izdarīt Ministru kabineta 2009.gada 25.augusta noteikumos Nr.970 "Sabiedrības līdzdalības kārtība attīstības plānošanas procesā" (Latvijas Vēstnesis, 2009, 141.nr.) šādus grozījumus:

1.1. izteikt 5.punktu šādā redakcijā:

"5. Institūcija piemēro sabiedrības līdzdalības kārtību arī to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Sabiedrības līdzdalība tiesību aktu projektu izstrādē tiek organizēta saskaņā ar šo noteikumu II nodaļā noteiktajiem attīstības plānošanas procesa posmiem un veidiem un III nodaļā noteiktajiem principiem.";

1.2. papildināt noteikumus ar 5.1punktu šādā redakcijā:

"5.1 Sabiedrības līdzdalība tiesību aktu projektu izstrādē tiek atspoguļota tiesību akta sākotnējās ietekmes novērtējuma ziņojumā (anotācijā) saskaņā ar normatīvajiem aktiem par sākotnējās (*ex-ante*) ietekmes novērtējuma ziņojumu sagatavošanas kārtību un izziņā par atzinumos izteiktajiem iebildumiem saskaņā ar normatīvajiem aktiem par Ministru kabineta iekšējās kārtības un darbības jautājumiem.";

1.3. papildināt noteikumus ar 7.4.1apakšpunktu šādā redakcijā:

"7.4.1 rakstiski sniedzot viedokli par attīstības plānošanas dokumentu tā izstrādes stadijā;";

1.4. papildināt noteikumus ar 8.1 punktu šādā redakcijā:

"8.1 Attīstības plānošanas dokumenta izstrādes stadija nozīmē, ka institūcijai var būt konceptuāla ideja par problēmas iespējamo risinājumu vai izstrādāts sākotnējais attīstības plānošanas dokumenta projekts. Sabiedrības līdzdalība attīstības plānošanas dokumenta vai tiesību akta projekta izstrādes stadijā tiek izvērtēta un atspoguļota attīstības plānošanas dokumentā vai tiesību akta sākotnējās ietekmes novērtējuma ziņojumā (anotācijā).";

1.5. izteikt 9.4.apakšpunktu šādā redakcijā:

"9.4. ne vēlāk kā 14 dienas pēc sanāksmes tās kopsavilkumu (2.pielikums) un dalībnieku sarakstu ievieto institūcijas mājaslapā sadaļā "Sabiedrības līdzdalība", kā arī, ja iespējams, izplata citos sabiedrībai pieejamos veidos. Ja attīstības plānošanas dokumentu vai tiesību akta projektu virza apstiprināšanai Ministru kabinetā, sabiedrības pārstāvju izteiktos iebildumus iekļauj izziņā par atzinumos izteiktajiem iebildumiem saskaņā ar normatīvajiem aktiem par Ministru kabineta iekšējās kārtības un darbības jautājumiem. Izziņu publicē institūcijas mājaslapā sadaļā "Sabiedrības līdzdalība", vienlaikus nosūtot precizētos dokumentus saskaņošanas dalībniekiem.";

1.6. izteikt 10.5.apakšpunktu šādā redakcijā:

"10.5. ne vēlāk kā 30 dienas pēc publiskās apspriešanas beigām tās kopsavilkumu (2.pielikums) un dalībnieku sarakstu ievieto institūcijas mājaslapā sadaļā "Sabiedrības līdzdalība", kā arī, ja iespējams, izplata citos sabiedrībai pieejamos veidos. Ja attīstības plānošanas dokumentu vai tiesību akta projektu virza apstiprināšanai Ministru kabinetā, sabiedrības pārstāvju izteiktos iebildumus iekļauj izziņā par atzinumos izteiktajiem iebildumiem saskaņā ar normatīvajiem aktiem par Ministru kabineta iekšējās kārtības un darbības jautājumiem. Izziņu publicē institūcijas mājaslapā sadaļā "Sabiedrības līdzdalība", vienlaikus nosūtot precizētos dokumentus saskaņošanas dalībniekiem.";

1.7. izteikt 13.punktu šādā redakcijā:

"13. Atbildīgā amatpersona sagatavo un publicē institūcijas mājaslapā sadaļā "Sabiedrības līdzdalība" paziņojumu par līdzdalības procesu (1.pielikums) ne vēlāk kā 14 dienas pirms attīstības plānošanas dokumenta vai tiesību akta projekta iesniegšanas lēmējinstitūcijā lēmuma pieņemšanai, ja normatīvajos aktos nav noteikts cits termiņš, atbilstoši normatīvajiem aktiem par kārtību, kādā iestādes ievieto informāciju internetā, kā arī, izvērtējot nepieciešamību, izplata to citos sabiedrībai pieejamos veidos, lai iespējami labāk sasniegtu mērķauditoriju.";

1.8. aizstāt 14.punktā vārdus "Reģionālās attīstības un pašvaldību lietu ministrija" (attiecīgajā locījumā) ar vārdiem "Vides aizsardzības un reģionālās attīstības ministrija" (attiecīgajā locījumā);

1.9. izteikt 17.punktu šādā redakcijā:

"17. Iesniedzot attīstības plānošanas dokumenta projektu lēmējinstitūcijā lēmuma pieņemšanai atbilstoši normatīvajiem aktiem par attīstības plānošanu un attiecīgo institūciju iekšējo kārtību un darbību, tam pievieno plānošanas procesā izteiktos sabiedrības pārstāvju viedokļus atbilstoši šo noteikumu [2.pielikumam](http://www.likumi.lv/doc.php?id=197033#piel2) un publicē tos institūcijas mājaslapā sadaļā "Sabiedrības līdzdalība". Ja attīstības plānošanas dokumentu vai tiesību akta projektu virza apstiprināšanai Ministru kabinetā, sabiedrības pārstāvju izteiktos iebildumus iekļauj izziņā par atzinumos izteiktajiem iebildumiem saskaņā ar normatīvajiem aktiem par Ministru kabineta iekšējās kārtības un darbības jautājumiem. Izziņu publicē institūcijas mājaslapā sadaļā "Sabiedrības līdzdalība", vienlaikus nosūtot dokumentus Valsts kancelejai izskatīšanai Valsts sekretāru sanāksmē, Ministru kabineta komitejas sēdē vai Ministru kabineta sēdē.";

1.10. izteikt 1.pielikumu šādā redakcijā:

"1.pielikums

Ministru kabineta

2009.gada 25.augusta

noteikumiem Nr.970

**Paziņojums par līdzdalības iespējām**

**attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Norāda dokumenta veidu – attīstības plānošanas dokuments (politikas plānošanas dokuments vai teritorijas plānošanas dokuments) vai tiesību akts |
| 2. | Dokumenta nosaukums | Norāda esošo vai iespējamo dokumenta nosaukumu, ja attiecināms, norāda arī dokumenta plānoto darbības termiņu |
| 3. | Politikas joma un nozare vai teritorija | Norāda, kādā politikas jomā un nozarē atbilstoši normatīvajiem aktiem par Ministru kabineta iekšējās kārtības un darbības jautājumiem vai kādā teritorijā dokuments tiek izstrādāts |
| 4. | Dokumenta mērķgrupas | Norāda visas sabiedrības mērķgrupas, kuru intereses skar dokumenta izstrāde un kuru sabiedrības pārstāvju viedokli institūcija vēlētos saņemt |
| 5. | Dokumenta mērķis un sākotnēji identificētā problēmas būtība | Norāda dokumenta mērķi, raksturojot esošās problēmas un pamatojot dokumenta izstrādes nepieciešamību (ne vairāk kā 300 vārdu) |
| 6. | Dokumenta izstrādes laiks un plānotā virzība | Norāda institūcijas plānoto dokumenta virzību un termiņu, kādā plānots izstrādāt dokumentu |
| 7. | Dokumenti | Pievieno visas uz dokumentu attiecināmās datnes elektroniskā formā (attīstības plānošanas dokuments, tiesību akts un tā anotācija, citi dokumenti, kas sniedz papildu informāciju, piemēram, pētījumi) |
| 8. | Sabiedrības pārstāvju iespējas līdzdarboties | Norāda sabiedrības līdzdalības veidus atbilstoši šo noteikumu 7.punktam, kurus plānots izmantot dokumenta izstrādē |
| 9. | Pieteikšanās līdzdalībai | Norāda pieteikšanās veidu un termiņu, līdz kuram institūcija gaida pieteikumus līdzdalībai. Šajā ailē institūcija var norādīt, ka lūdz sabiedrības pārstāvjus pieteikties, norādot kontaktinformāciju (vārdu, uzvārdu, adresi, tālruņa numuru un e-pasta adresi) un vēlamo līdzdalības veidu, ja ailē "Sabiedrības pārstāvju iespējas līdzdarboties" institūcija ir plānojusi vairākas līdzdalības iespējas |
| 10. | Cita informācija | Norāda jebkādu citu informāciju, kas ir institūcijas rīcībā un varētu būt noderīga sabiedrības pārstāvjiem līdzdalības plānošanā |
| 11. | Atbildīgā amatpersona | Norāda par dokumenta izstrādi atbildīgās amatpersonas vārdu, uzvārdu, tālruņa numuru un e-pasta adresi" |

2. Noteikumi stājas spēkā 2013.gada 1.jūlijā.

Ministru prezidents V.Dombrovskis

Tieslietu ministrs J.Bordāns

Iesniedzējs:

Ministru prezidents V.Dombrovskis

Vizē:

Valsts kancelejas direktore E.Dreimane

2012.09.19. 17:22

904

Legzdiņa-Joja 67082904

[zane.legzdina@mk.gov.lv](mailto:zane.legzdina@mk.gov.lv)